b"\n_START_ARTICLE_\nBriliantinis m\xc4\x97lynasis FCF\n_START_SECTION_\nSinonimai\n_START_PARAGRAPH_\nAlphazurine FG, Erioglaucine, Fenazo Blue XI, Acid Sky Blue A, Merantine Blue EG, Japan Blue 1, Cosmetic Blue Lake, Food Blue 2, Brilliant Blue FCF, Food Blue No. 1, Japan Blue No. 1, Intracid Pure Blue L, Acid Blue 9, Dolkwal Brilliant Blue, Usacert Blue No. 1, Food Blue No.1, FDC Blue No. 1, C.I. Food Blue 2, FD&C Blue No. 1, Food Blue Dye No. 1\n_START_SECTION_\nChemija\n_START_PARAGRAPH_\nTai sintetinis da\xc5\xbeiklis, gaunamas i\xc5\xa1 akmens angli\xc5\xb3 deguto. Mai\xc5\xa1omas us tartrazinu (E102) duoda \xc4\xafvairi\xc5\xb3 atspalvi\xc5\xb3 \xc5\xbeali\xc4\x85 spalv\xc4\x85._NEWLINE_Briliantinis m\xc4\x97lynasis paprastai b\xc5\xabna dinatrio druska. Diamonio druskos CAS numeris yra 2650-18-2. Leista naudoti ir kalcio bei kalio druskas. Naudojamas ir briliantinio m\xc4\x97lynojo da\xc5\xbealas su aliuminiu._NEWLINE_Chemin\xc4\x97 formul\xc4\x97 yra C\xe2\x82\x83\xe2\x82\x87H\xe2\x82\x83\xe2\x82\x84N\xe2\x82\x82Na\xe2\x82\x82O\xe2\x82\x89S\xe2\x82\x83. Da\xc5\xbe\xc4\x85 vir\xc5\xa1kinimo trakte blogai absorbuoja, tad 95% da\xc5\xbeiklio lieka \xc5\xbearnyne ir pa\xc5\xa1alinami su i\xc5\xa1matomis._NEWLINE__NEWLINE_Kartu su tul\xc5\xbeies pigmentais i\xc5\xa1matoms suteikia \xc5\xbeali\xc4\x85 spalv\xc4\x85.\n_START_SECTION_\nSveikata ir sauga\n_START_PARAGRAPH_\nBriliantinis m\xc4\x97lynasis FCF anks\xc4\x8diau buvo u\xc5\xbedraustas Austrijoje, Belgijoje, Danijoje, Pranc\xc5\xabzijoje, Vokietijoje, Graikijoje, Italijoje, Norvegijoje, Ispanijoje, \xc5\xa0vedijoje ir \xc5\xa0veicarijoje. Dabar jis kaip saugus maisto priedas leid\xc5\xbeiamas naudoti ES, jis v\xc4\x97l leid\xc5\xbeiamas daugelyje valstybi\xc5\xb3._NEWLINE_\xc5\xa0is da\xc5\xbeiklis geba sukelti alergin\xc4\x99 reakcij\xc4\x85 individams, kurie i\xc5\xa1 anks\xc4\x8diau tur\xc4\x97jo silpn\xc4\x85 astm\xc4\x85._NEWLINE_JAV \xc5\xa1io da\xc5\xbeiklio per metus pagamina vir\xc5\xa1 400 ton\xc5\xb3. Kasdien leid\xc5\xbeiama suvartoti 16\xc2\xa0mg vienam asmeniui._NEWLINE_Tai vienas i\xc5\xa1 da\xc5\xbeikli\xc5\xb3, kuriuos \xe2\x80\x9eHiperaktyvi\xc5\xb3 vaik\xc5\xb3 paramos grup\xc4\x97 (angl. Hyperactive Children's Support Group) ir Feingoldo Asociacija rekomenduoja pa\xc5\xa1alinti i\xc5\xa1 vaik\xc5\xb3 maisto. Atlik\xc4\x99s i\xc5\xa1samius tyrimus Nacionalinis sveikatos institutas (angl. National Institutes of Health) padar\xc4\x97 i\xc5\xa1vad\xc4\x85, kad \xc5\xa1is maisto priedas nesukelia hiperaktyvumo._NEWLINE_Briliantinis m\xc4\x97lynasis FCF (prekinis pavadinimas Brilliant Peel) naudojamas kaip da\xc5\xbeiklis tinklain\xc4\x97s chirurgijoje."